open-index/open-wikipedia-markdown huggingface dataset:
TED Notepad

**TED Notepad** היא תוכנה חינמית ניידת, לעריכת טקסט התואמת למערכות ההפעלה חלונות. התוכנה פותחה במקור כמיזם בית ספר על ידי יוראי שימלוביץ' ב-2001.

מראהָ החיצוני של התוכנה דומה לעורך הטקסט פנקס רשימות, אך היא מספקת תכונות רבות ומתקדמות נוספות, אשר חלקן אף ניסיוניות, כגון השלמת שורה אוטומטית, ועוד.

## מבט כולל
התכונות העיקריות של TED Notepad כוללות ממשק פשוט המבוסס על טקסט בלבד, מגוון רחב של כלי עיבוד טקסט, לוחות עריכת טקסט משלימים, נגישות גבוהה באמצעות מקשי קיצור, ומספר גדול של הגדרות ואפשרויות. היישום מציע תכונות חדשניות וניסויים שונים כמו חיפוש משני, או השלמת מילים אוטומטית.

בין התכונות החדשניות קיים חיפוש יסודי, המאפשר לחפש שני דברים שונים בעת ובעונה אחת. עורך הטקסט מאפשר גם לבחור את טקסט המופע הבא במהלך חיפוש. תכונה נוספת יוצאת דופן היא הוספת תיבת דו-שיח, המציעה לבחור טקסט ביחס למיקומו הנוכחי.

## קישורים חיצוניים

* 
## הערות שוליים

קטגוריה:עורכי טקסט
קטגוריה:תוכנות שהושקו ב-2001
קטגוריה:תוכנה חינמית
מגדלור תל אביב

[ממוזער|מגדלור תל אביב בסצנה מתוך הסרט [בלוז לחופש הגדול בהקרנה בקפה מגדלור]]
שמאל|ממוזער|250px|מגדלור רדינג ב-2009
ממוזער|מגדלור תל אביב ביום סוער, 2019
[ממוזער|[תל כודאדי ומאחוריו מגדלור תל אביב ומימין להם תחנת הכוח רדינג]]

**מגדלור תל אביב** או **מגדלור רדינג** הוא מגדלור הממוקם בנמל תל אביב על יד תחנת הכוח רדינג בצמוד לתל כודאדי שעל שפך הירקון בתל אביב. המגדלור שימש בעבר את הנמל, וכיום פועל בו בית קפה.

## היסטוריה
המגדלור הוקם על ידי הבריטים בשנת 1935 במטרה להזהיר אוניות המתקרבות לחוף מפני שרטונים, ובמהלך הקמתו נחשף תל כודאדי, שרידי מצודה מהמאה ה-8 לפנה"ס. בשנת 1936 בעקבות המרד הערבי הגדול הוחלט להקים את נמל תל אביב והמגדלור סייע בניווט הספינות אליו.

ראשו של המגדלור גבוה כ-17 מטרים מעל פני הים, וסימן ההיכר שלו היה שני נצנוצים (האחד ארוך והשני קצר) כל שבע שניות.

המגדלור הפסיק לפעול בשנת 1966 עם הפסקת הפעילות בנמל תל אביב עקב פתיחת נמל אשדוד.

המגדלור הוכרז כאתר מורשת ובשנת 2011 הוחל בשיפוצו ובשימורו. בשנת 2013 נחנך המגדלור המשופץ.

בשנת 2009 הונצח המגדלור על גבי בול שהונפק בישראל.

בשנת 2021, אחרי 55 שנים של חוסר פעילות, המגדלור הוסב לבית קפה.

## קישורים חיצוניים

*מגדלורים בישראל
*מגדלי אור והיסטוריה בחופי ישראל
* 

## הערות שוליים

קטגוריה:יריד המזרח
תל אביב
קטגוריה:תל אביב-יפו: מבנים
קטגוריה:נמל תל אביב
מגדלורי הרצליה

**מגדלורי הרצליה** הם זוג מגדלורים הממוקמים על שוברי הגלים משני צידי הכניסה למרינה הרצליה.

שני המגדלים הוקמו בשנות ה-90 כאשר נבנתה המרינה בהרצליה.

המגדלורים בנויים מבטון ומתנשאים לגובה של כ-11 מטרים מעל פני הים. המגדלורים מהבהבים כל 5 שניות. המגדלור המערבי באור ירוק והמגדלור המזרחי באדום. ההבהוב נצפה למרחק של עד כ-14 מייל. הכניסה למגדלורים סגורה בפני מבקרים.

## קישורים חיצוניים

* פרטים על המגדלור באתר אוניברסיטת קרוליינה הצפונית בצ'אפל היל 

הרצליה
קטגוריה:הרצליה: מבנים
פונקציית הישרדות

**פונקציית ההישרדות**, נקראת גם **פונקציית אמינות** (באנגלית: Survival function או Reliability function), היא פונקציה המוגדרת מעל משתנה מקרי מסוג זמן-לאירוע (time-to-event), המייצג לרוב את הזמן הנמדד עד לתמותה או לכישלון מערכת מסוימת. הפונקציה מקבלת זמן t ומחזירה את ההסתברות שהמערכת תשרוד מעבר לזמן זה.

## הגדרה
יהי T משתנה מקרי רציף המייצג זמן-לאירוע, עם פונקציית התפלגות מצטברת F(t) ופונקציית צפיפות 
f(t)
 על ציר הזמן החיובי [0,\infty). פונקציית ההישרדות של T מוגדרת כ:

:S(t) = P(T > t) = \int_t^{\infty} f(u)\,du = 1-F(t).

## תכונות
כל פונקציית הישרדות היא פונקציה מונוטונית יורדת במובן הרחב. כלומר S(u) \le S(t) לכל u > t.
הזמן  t=0 מייצג התחלה, בדרך כלל את התחלת המחקר או את ההפעלה ראשונה של מערכת כלשהי. הערך S(0) לעיתים קרובות מוגדר כ-1, אולם ניתן להגדירו כקטן מ-1 על מנת לייצג את ההסתברות שמערכת נופלת מיד עם הקמתה.

## קישורים חיצוניים
* 

קטגוריה:תורת ההסתברות
קטגוריה:הישרדות
Love Me Do

"**Love Me Do**" הוא הסינגל הראשון של להקת הרוק הבריטית הביטלס אשר יצא לשווקים לראשונה ב-5 באוקטובר 1962 בבריטניה יחד עם "P.S. I Love You" כבי-סייד. את השיר כתבו ג'ון לנון ופול מקרטני. כאשר הסינגל יצא לראשונה לשווקים בבריטניה, הוא הגיע למקום ה-17 במצעד הבריטי. השיר יצא לאור בארצות הברית ב-1964 והגיע לראש מצעד השירים של ארצות הברית.

השיר נכתב מספר שנים לפני שהוקלט, ולפני הקמת הביטלס. הוא כולל את נגינת המפוחית הבולטת של ג'ון לנון ואת קולות הדואט שלו ושל פול מקרטני. שלוש גרסאות מוקלטות של השיר על ידי הביטלס שוחררו, כל אחת עם מתופף אחר. ניסיון ההקלטה הראשונה מיוני 1962 כללה את פיט בסט על התופים, אך לא יצאה רשמית עד לאוסף Anthology 1 ב-1995. גרסה שנייה הוקלטה שלושה חודשים לאחר מכן עם מחליפו של בסט, רינגו סטאר, והיא שימשה לסינגל המקורי של פרלופון בהוצאה הראשונה. גרסה שלישית, שכללה את המתופף אנדי וייט, משום שמרטין לא היה מרוצה מהביצוע של סטאר ב-4 בספטמבר (רינגו ניגן בתוף מרים בלבד בגרסה זו), שימשה בהוצאה השנייה ונכללה גם באלבום Please Please Me של הלהקה ובסינגל מ-1964 בארצות הברית. השיר נכלל גם באלבום האמריקאי Introducing... The Beatles ו-The Early Beatles.

## רקע
ג'ון לנון ופול מקרטני כתבו את השיר במהלך שנת 1958, בעת שג'ון היה בן 17 ופול בן 16, כאשר השניים הבריזו מבית הספר כדי לכתוב שירים. השיר נכתב אודות חברתו של מקרטני, איריס קולדוול.
מקרטני אמר:"Love Me Do" נכתב בשלמותו... זה היה רק לנון ומקרטני שישבו בלי שלאף אחד מאיתנו היה רעיון מקורי במיוחד. אהבנו לעשות את זה, זה היה דבר מאוד מעניין לנסות וללמוד לעשות, להיות כותבי שירים. אני חושב שהסיבה שבסופו של דבר התחזקנו כל כך היא שכתבנו כל כך הרבה בתקופה המעצבת שלנו. "Love Me Do" היה הלהיט הראשון שלנו, שבאופן אירוני הוא אחד משני השירים שאנחנו שולטים בהם, כי כשחתמנו לראשונה ב-EMI הייתה להם חברת הוצאה לאור של מוזיקה בשם Ardmore and Beechwood שלקחה את שני השירים, "Love Me Do" ו-"P.S. I Love You", ובביצוע עסקה איפשהו לאורך הדרך הצלחנו להחזיר אותם.

## מצעדים

## גרסאות כיסוי
לאורך השנים הוקלטו גרסאות כיסוי רבות לשיר, כאשר המבצעים הבולטים ביותר כוללים את בובי וי, סנדי שו, דייוויד בואי, סטיבי וונדר, משפחת בריידי והצ'יפמאנקס.

## קישורים חיצוניים

* עמוד השיר באתר songfacts.com 

## הערות שוליים

קטגוריה:שירי הביטלס
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קפיטול רקורדס
בינה תפעולית

**בינה תפעולית** (באנגלית: **Operational Intelligence**) היא סוג של ניתוח עסקי ממוחשב המתמקד בניתוח בזמן אמת של תהליכים תפעוליים. בינה תפעולית מאפשרת ניתוח והבנה של המתרחש בזמן אמת במערכות תפעוליות ובהמשך לניתוח והבנת המתרחש, ביצוע אוטומטי של פעולות לשינוי המצב.
התועלות של שימוש נכון בבינה תפעולית עשויות להיות התייעלות תהליכים תפעוליים וחיסכון בעלויות.

בינה תפעולית עוסקת בנתונים עדכניים הנוצרים בדקות האחרונות. לפעמים יש הכרח לקבל החלטות תפעוליות טקטיות בזמני אמת ואין אפשרות לדחיית ההחלטה. אין הגדרה מדויקת של זמן אמת בהקשר זה, אבל מקובל להגדיר את גבול הזמן של בינה תפעולית כעד 15 דקות. בבינה עסקית ואפילו בבינה עסקית תפעולית טווחי הזמן הם בדרך כלל ארוכים יותר.
* המידע הוא דינאמי ומשתנה. בבינה עסקית במקרים רבים מקור המידע הוא מידע סטטי ממחסן נתונים.
* מבוסס על עיבוד אירועים מורכבים באנגלית Complex Event Processing.
* מבוצע במסגרת של תהליך עסקי. עיבודי בינה עסקית אחרים לרוב אינם בהקשר של תהליך עסקי.
* במהותו ניתוחי ולא דווחי. במקרים רבים מערכות בינה עסקית אחרות, מספקות דווח ולא ניתוח.
* אם נדרשת פעולה כתוצאה מהניתוח היא מבוצעת אוטומטית על ידי מערכת מחשוב. במערכות בינה עסקית אחרות לרוב המערכת מסייעת לאדם לקבל החלטה ולאחר קבלת ההחלטה, אדם מבצע פעולה.

## דוגמאות ליישומי בינה תפעולית
המערכות התפעוליות בהן משתמשים בבינה תפעולית הן לרוב מערכות, שעליהן מתבצע מעקב ותוצאות המעקב מוצגות באמצעות לוח מחוונים ממוחשב.

דוגמאות למערכות כאלה:
* Cyber Security- במערכות אלה קיים צורך לזהות התקפות מורכבות במהירות ולהגיב להן מידית.
* מערכת מעקב אחרי צריכת חשמל בארגון או במדינה - גם במערכות כאלה קיים צורך בזיהוי מידי של עומסי יתר ובתגובה מהירה.
* ניהול תעבורת מידע בתשתית של חברת טלפוניה סלולרית - קיים צורך בזיהוי בניתוח המזהה תאים בהם איכות השירות בעייתית.
*בתחום הלוגיסטיקה ניתן להשתמש בבינה תפעולית לצורך מעקב אחרי שרשרת האספקה ומערך המלאי והשילוח. כך יכולים ארגונים לייעל את השירותים ולהתאימם לשינויים חיצוניים.

## אופן עבודת מערכת בינה תפעולית
השלבים בפעולת מערכת בינה תפעולית הם:
# מערכות מידע תפעוליות משתמשות במידע ובאירועים מורכבים, שמקורם במערכות עסקיות תפעוליות, מערכות זמן אמת ו Big Data
# המידע מנותח באמצעות מערכת אנליטית.
# תוצאות הניתוח מוצבות מול מדיניות בינה תפעולית, שעל פי הכללים הנמצאים בה, מתקבלת החלטה אוטומטית כיצד לפעול.
# מערכת ממוחשבת מבצעת פעולה אוטומטית, ללא התערבות אנושית

## ראו גם
* בינה עסקית
* ארכיטקטורה מוכוונת אירועים
* Business Process Management

## לקריאה נוספת

*Aberdeen Group, **Operational Intelligence - Part 1: Driving performance with Tactical Visibility**, February 2012
*Aberdeen Group, **Operational Intelligence - Part 2: The Path to Best-In-Class Performance**, February 2012


## קישורים חיצוניים
* What is Operational Intelligence?, Vitria
## הערות שוליים

קטגוריה:מידע
קטגוריה:עסקים
קטגוריה:מערכות מידע
לשכת מפקד האוכלוסין של ארצות הברית

**לשכת מפקד האוכלוסין של ארצות הברית** (באנגלית: **United States Census Bureau**, בראשי תיבות: **USCB**) היא סוכנות של הקבינט של ארצות הברית, האחראית על עריכת מפקד האוכלוסין של ארצות הברית. הלשכה לסטטיסטיקה מהווה חלק גם ממחלקת המסחר של ארצות הברית.

## מנדט משפטי
חוקת ארצות הברית קובעת שאוכלוסיית המדינה צריכה להיספר לפחות אחת לכל עשר שנים. הדבר נדרש בין היתר על מנת לחשב לכמה נציגים פדרליים בקונגרס זכאית כל מדינה. הלשכה אחראית על עריכת מפקד האוכלוסין. היא אוספת נתונים על המדינה, על האוכלוסייה והכלכלה.

הסמכות הרשמית של הלשכה לסטטיסטיקה נקבעה בחלק ה-13 של קודקס החקיקה הפדרלי של ארצות הברית.

## מבנה הארגון
לשכת מפקד האוכלוסין פעלה לראשונה בשנת 1790. משנת 1903 היא הארגון הממונה על כל הסטטיסטיקות של ארצות הברית. בראש הלשכה עומד המנהל, אשר לצידו נמצאים עוזרים ויועצים.

מטה הלשכה נמצא בסוויטלנד, מרילנד. ישנם גם משרדים מקומיים ב-12 הערים הבאות: בוסטון, ניו יורק, פילדלפיה, דטרויט, שיקגו, קנזס סיטי, סיאטל, שארלוט, אטלנטה, דאלאס, דנוור ולוס אנג'לס. משרדים נוספים נפתחים מדי 10 שנים לצורך עריכת מפקדי האוכלוסין.

## הערכות אוכלוסין
הלשכה לסטטיסטיקה משתמשת גם באקסטרפולציה עדכנית על נתוני האוכלוסייה, הלידה והתמותה, כדי לספק הערכה על מספר האנשים בארצות הברית ובעולם כולו בשנים שבין המפקדים.

## ראו גם
* מפקד האוכלוסין של ארצות הברית

## קישורים חיצוניים

* 

* United States Census Bureau website
* U.S. and World Population Clocks - POPClocks
* 

קטגוריה:ארצות הברית: ארגונים ממשלתיים
קטגוריה:מוסדות סטטיסטיקה ממשלתיים
קטגוריה:מחלקת המסחר של ארצות הברית
אורקוס (מיתולוגיה)

**אוֹרְקוּס** (בלטינית: **Orcus**) היה אל שאול ומעניש על שבועות שקר במיתולוגיה האטרוסקית ובמיתולוגיה הרומית. כמו במקרה של האדס, שמו של האל משמש גם ככינויו של השאול עצמו. על פי מסורת מאוחרת יותר התמזג אורקוס עם פלוטו, המקביל הרומי של האדס.

אורקוס מתואר בציורים בקברים אטרוסקים כענק מזוקן ושעיר. מקדש לאורקוס היה קיים כנראה בגבעת הפאלאטיום ברומא. קרוב לוודאי שהשם אורקוס הוא תעתיק שמו של הדיימון היווני הורקוס; אורקוס הוא התגלמות השבועות ובנה של אלת המריבה אריס.

## לקריאה נוספת
* אפי זיו, **המיתולוגיה הרומית**, כנרת זמורה-ביתן, 2024, עמ' 215.

## קישורים חיצוניים

 

קטגוריה:אלים רומיים
קטגוריה:אלי מוות
אנדרטת הליס

**אנדרטת הליס** (באנגלית: **Helles Memorial**) היא אנדרטה בחצי האי גליפולי שבטורקיה. היא מנציחה את שמותיהם של 20,936 חיילים מצבאות האימפריה הבריטית, שנפלו במערכת גליפולי מאפריל 1915 ועד ינואר 1916 ומקום קבורתם לא נודע. האנדרטה משמשת גם כאנדרטה למערכת גליפולי כולה.

האנדרטה ניצבת בכף הֶלִיס, בדרומו של חצי האי, באתר בו נערכו הנחיתות הראשונות במערכת גליפולי, אשר גבו מחיר יקר בחיי אדם. היא מורכבת מאובליסק מוקף חומה רבועה. האובליסק, בגובה של למעלה מ-30 מטר, נצפה מספינות החולפות במצרי הדרדנלים. על גבי שני צדי החומה, שאורך כל אחת מצלעותיה 40 מטר, ניצבים 324 לוחות הנושאים את שמות הנעדרים.

האנדרטה מנציחה את שמותיהם של 19,181 בריטים, 1,506 הודים ו-249 אוסטרלים. מקצתם נקברו בים, או שאבדו במצולות לאחר שהספינות שבהן הפליגו לגליפולי וממנה טבעו.

האנדרטה, שתוכננה על ידי ג'ון ברנט (John Burnett), הוקמה ומתוחזקת על ידי ועדת חבר העמים לקברי מלחמה.

ארבע אנדרטאות אחרות בגליפולי מנציחות שמות של נעדרים נוספים מצבאות אוסטרליה וניו זילנד. כמו כן, שמותיהם של אנשי הצי של מדינות האימפריה הבריטית שנספו במערכה מונצחים על גבי שלוש אנדרטאות ימיות בבריטניה.

## מקורות
*האנדרטה באתר ועדת חבר העמים לקברי מלחמה.

*Edwin Gibson, G. Kingsley Ward, **Courage remembered: the story behind the construction and maintenance of the Commonwealth's military cemeteries and memorials of the wars of 1914-1918 and 1939-1945**, London: H.M.S.O., 1995.


## קישורים חיצוניים

*תמונות ומידע על האנדרטה באתר ww1cemeteries

## הערות שוליים

הליס
הליס
הליס
הליס
הליס
קטגוריה:אובליסקים
קטגוריה:מערכת גליפולי
קטגוריה:טורקיה: אנדרטאות
קונכייה (כלי נשיפה)

[ממוזער|שמאל|250px|קונכיית נגינה מה[תרבות מגדלנית|תרבות המגדלנית. נמצאה ב-1931 במערה בהרי הפירנאים. אחד מכלי הנגינה המוקדמים ביותר שעליהם ידוע כיום. מוחזקת במוזיאון טולוז, צרפת.]]
[שמאל|ממוזער|250px|נזיר הינדואי נושף ב-''Tubinella pyrum'' במהלך טקס [פוג'ה]]
שמאל|ממוזער|250px|תהלוכה של חיילים קוריאנים המנגנים על קונכיית ''Charonia tritonis''
[שמאל|ממוזער|250px|[סטיב טוריי מנגן על קונכייה ב-1976]]
ה**קונכייה** משמשת גם ככלי נשיפה מוזיקלי; לצורך כך משתמשים בקונכייה של חלזונות ים גדולים במיוחד. לעיתים מכונים כלי נגינה אלו "חצוצרות קונכייה".

ליצירת כלי הנגינה מנקבים חור בקצה הקונכייה, ולהפקת הצליל נושפים לתוך הקונכייה בדומה לתקיעה בשופר. לעיתים מוצמדת לקונכייה פייה.

מגוון רחב של קונכיות יכול לשמש כ"קונכיות נשיפה", אך כמה מהמינים הנפוצים ביותר לכך הם: "הקונכייה הקדושה" - *[[Turbinella pyrum]]*, "החצוצרה של טריטון" - *[[Charonia tritonis]]* ו"מלכת הקונכיות" - *[[Lobatus gigas]]*.

## בהודו ובטיבט
"הקונכייה הקדושה", *Tubinella pyrum*, ידועה בהודו בשם "שאנקה", ויש לה חשיבות דתית בהינדואיזם ובבודהיזם. הנשיפה בשאנקה מתבצעת בשעת פולחן במקדשי ההינדו ובבתי המאמינים, בייחוד בעת טקס הפוג'ה ארטי, שבו מופץ אור כלפי פסלי האלים. מעבר לכך, נעשה שימוש בשאנקה ככלי קיבול למים, שעמו רוחצים את פסלי האלים, ושמשמש גם לטקסי טיהור. בטיבט ידועה קונכייה זו בשם "דנג-דקר".

## באזור האוקיינוס השקט
ל"חצוצרה של טריטון", *[[Charonia tritonis]]*, מקום בתרבות של איי מלנזיה ופולינזיה ככלי נשיפה, וכך גם בקוריאה וביפן. ביפן נקרא כלי נשיפה זה "הורגאי", ובקוריאה הוא ידוע בשם "נגק". באיים מסוימים בפולינזיה הוא ידוע בשם "פוּ".

היסטורית, שימשה הקונכייה ככלי נשיפה ברחבי האוקיינוס השקט, בארצות כמו פיג'י. באתרי תיירות בפיג'י עדיין נושפים לעיתים בקונכייה במופעים לתיירים. לכלי הקונכייה היה גם שימוש טקסי בפיג'י: כאשר הצ'יף מת, היו מוליכים את גופתו במסלול מיוחד, שלאורכו נשמעה הנשיפה בקונכייה, עד אשר הובאה גופתו לסוף דרך זו.

## בקאריביים
"מלכת הקונכיות", *Lobatus gigas*, שימשה בעבר, ולעיתים משמשת גם כיום, ככלי נשיפה באיי הודו המערבית ובאזורים אחרים באזור הקאריביים.

## כיום
נגן הטרומבון האמריקאי סטיב טוריי, שמנגן ג'אז, מנגן גם על כלי הקונכייה, בין היתר בלהקתו "הקונכיות הקדושות" (Sanctified Shells).

בפסקול הסרט "הנוסע השמיני" (1979) שילב מעצב הפסקולים ג'רי גולדסמית' כאלמנט מרכזי נגינה בקונכייה הודית, בעלת השהיה מסוימת, לאפיון הסביבה החוצנית שבה נמצאה החללית הנטושה בסרט. הבמאי רידלי סקוט התפעל מהצליל המוזר והתחושה המיוחדת שבנגינת הקונכייה, וביקש לשלבה לאורך שאר הפסקול, כולל בנעימה הראשית.

## דוגמה לנגינה

## קישורים חיצוניים

* Masterclass with Steve Turre: Making Music with Shells, *Online Trombone Journal* 

## הערות שוליים

קטגוריה:כלי נשיפה
קטגוריה:מוצרים מן החי
קטגוריה:כלי נגינה עתיקים
Larks' Tongues in Aspic

**Larks' Tongues in Aspic** (בתרגום חופשי לעברית: **לשונות עפרוניים ברוטב קרוש**) הוא אלבום האולפן החמישי של להקת הרוק המתקדם, קינג קרימזון. האלבום יצא בשנת 1973. 

האלבום הוא הראשון שבו ניגן ההרכב החדש של הלהקה - רוברט פריפ, מייסד הלהקה, שנשאר לאורך כל תקופות והרכבי הלהקה, ג'ון וטון (גיטרת בס), ביל ברופורד, המתופף לשעבר של להקת יס, דייוויד קרוס (ויולה) וג'אמי מויר (כלי הקשה). זהו גם אלבום שבו התארח התמלילן, ריצ'רד פאלמר-ג'יימס שהחליף את פיטר סינפילד. 

האלבום נפתח בחלקה הראשון של יצירת הנושא, שנמשך 13 דקות, ולאחריו מגיעות שלוש יצירות בעלות מילים: Book of Saturday, Exiles ו-Easy Money. אחריהן באות שתי יצירות אינסטרומנטליות: The Talking Drum והחלק השני של יצירת הנושא שנמשך 7 דקות. 

יצירת הנושא הארוכה Larks' Tongues in Aspic חולקה לשני חלקים שמופיעים ברצועה הראשונה והאחרונה של האלבום. חלק שלישי יצא באלבום Three of a Perfect Pair משנת 1984, וחלק רביעי יצא באלבום The ConstruKction of Light משנת 2000. חלק חמישי ומסיים יצא באלבום The Power to Believe, משנת 2004, תחת השם Level Five. היצירה מאופיינת בז'אנרים כמו: רוק מתקדם, רוק ניסיוני, הארד רוק והבי מטאל. להקת הפרוגרסיב מטאל דרים ת'יאטר עשתה גרסת כיסוי לחלק השני באלבומם Black Clouds & Silver Linings ברצועות הבונוס.

## רשימת הקטעים

## ביצוע
*רוברט פריפ - גיטרה, מלוטרון, פסנתר חשמלי
*ג'ון וטון - שירה, גיטרת בס, פסנתר אקוסטי
*ביל ברופורד - תופים
*דייוויד קרוס - כינור, ויולה, מלוטרון, חליל צד, פסנתר חשמלי
*ג'יימי מויר - כלי הקשה
עם:
*ריצ'רד פאלמר-ג'יימס - פזמונאי

## קישורים חיצוניים

* ביקורת האלבום באתר "מתקדם"
* ביוגרפיה של הלהקה בהקלטת האלבום

קטגוריה:אלבומי קינג קרימזון
קטגוריה:אלבומים באנגלית
קטגוריה:אלבומי רוק מתקדם
הטרופודה מאקסימה

**הטרופודה מאקסימה** (שם מדעי: *Heteropoda maxima*, באנגלית: **Giant huntsman spider**, או **עכביש הצייד הענק**) נחשב לעכביש הגדול ביותר בעולם בהתייחס למוטת הרגליים (תראפוזה בלונדי הוא הגדול ביותר מבחינת משקל). עכביש זה הוא שוכן מערות, והוא נתגלה בלאוס בשנת 2001. שמו בא מהמילה הלטינית "מאקסימוס" שפירושה "הגדול ביותר".

## תיאור
צבעיו של העכביש צהבהבים-חומים, והוא בעל כתמים כהים לא סדירים בחציו האחורי. המפרק הראשון של רגליו מפוספס בפסים חומים סדירים עד למפרק. בדומה לעכבישים ציידים אחרים, רגליו ארוכות ביחס לגופו, ונוטות קדימה באופן המזכיר רגלי סרטן.
מוטת רגליו של העכביש היא כ-30 ס"מ. המין הגדול ביותר ממשפחת המברישנים שהיה מוכר למדע עד לגילויה של המאקסימה היה *Beregama aurea* האוסטרלי שמוטת רגליו עד 15 ס"מ וגודל גופו 4 ס"מ.

ההבדלים בין הזכר והנקבה הם מינוריים יחסית ומתבטאים בעיקר בכך ששני זוגות הרגליים הקדמיות של הזכר ארוכות יותר מאלו של הנקבה ביחס לשני הזוגות האחוריים. על קצה זוג הרגליים השני של הזכר מופיע מבנה שיער דמוי מברשת שנעדר אצל הנקבה. הבדלים נוספים ניתן לזהות בדגם הצבע המופיע סביב אברי המין של העכביש. הזכרים שנמדדו היו גדולים יותר מהנקבות.

## תפוצה וסביבת מחיה
ההטרופודה מאקסימה נפוץ בלאוס, וההנחה הרווחת לאור צבעו החיוור ושיערות החישה של הזכר היא כי הוא שוכן מערות. למרות היותו שוכן מערות, אין התנוונות של העיניים, כפי הנראה מאחר שהעכביש חי בכניסה למערות.

## גילוי
ההטרופודה מאקסימה נתגלה לראשונה בצפון לאוס בשנת 2001. בין השנים 1997 ל-2007 נתגלו באזור מקונג רבתי למעלה מאלף מינים חדשים של בעלי חיים.

נציג של הקרן העולמית לשימור חיות הבר ציין כי "לחלק מהמינים הללו לא הייתה שום סיבה להתגלות רק לאחרונה", רומז שמפתיע שמין גדול כל כך התגלה רק כעת.

## קישורים חיצוניים

## הערות שוליים

קטגוריה:מברישניים
קטגוריה:דרום-מזרח אסיה: עכבישים
קטגוריה:בעלי חיים שתוארו ב-2001
קתרינה אמליה, נסיכת הולנד

**קתרינה אמליה ביאטריקס כרמן ויקטוריה, נסיכת הולנד, נסיכת אורנז'-נסאו** (בהולנדית: **Catharina-Amalia Beatrix Carmen Victoria van Oranje-Nassau**; נולדה ב-7 בדצמבר 2003) היא יורשת העצר של הכתר ההולנדי.

## ביוגרפיה
קתרינה אמליה, בתם הבכורה של וילם-אלכסנדר, מלך הולנד ואשתו המלכה מקסימה, נולדה ב-7 בדצמבר 2003, בשעה 17:01 בבית החולים ברונובו שבהאג, הולנד. לאחר פרסום הולדתה בציבור נורו מטחי כבוד בארבעה מקומות ברחבי המדינה, כשבכל אחד מהם נורו 101 יריות. היא הוטבלה ב-12 ביוני 2004 וסנדקיה היו דודה קונסטנטין, נסיך הולנד, ויקטוריה, נסיכת שוודיה, ראש המועצה הכללית של ממשלת הולנד, דודה מרטין סורגייטה וחבריהם של הוריה. היא הבכורה מבין שלוש בנות, ואחיותיה הן הנסיכות אלכסיה ואריאנה.

קתרינה אמליה נמצאת ראשונה בסדר הירושה לכתר והיא מיועדת להיות מלכה לאחר מלוכת אביה ובכך היא תהיה המלכה הרביעית של הולנד לאחר וילהלמינה, יוליאנה וביאטריקס. היא גם נכללת בסדר הירושה לכתר הבריטי כצאצאית של ג'ורג' השני דרך נכדתו הנסיכה אוגוסטה שהייתה אחותו של ג'ורג' השלישי. אביה הוצא מסדר הירושה למלוכה הבריטית מכיוון שנישא לאימה שהיא נוצרייה רומית-קתולית - מעשה המנוגד לחוק ההסדר 1701. הוא הוחזר לסדר הירושה על פי חוק הורשת הכתר 2013.

ב-2010 היא שימשה כשושבינה בחתונה של הסנדקית שלה, ויקטוריה, נסיכת שוודיה.

ב-2024, נאלצה הנסיכה לעזוב את דירת הסטודנטים שבה התגוררה באמסטרדם במהלך לימודיה ולעבור להתגורר בארמון המלכותי בהאג, בשל איום שתיחטף על ידי ארגוני פשיעה, ובראשם ה"מוקרו-מאפיה" – רשת כנופיות פשע בעלת שורשים מרוקניים.

כיום מתגוררת בארמון טן בוס ביחד עם הוריה ואחיותיה.

## אילן יוחסין

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בית אוראניה-נסאו
קטגוריה:יורשי עצר
קטגוריה:נסיכות הולנדיות
קטגוריה:ילידות 2003
קטגוריה:הולנדים שנולדו ב-2003
אנדריי קילצ'ינסקי

**אנדריי קילצ'ינסקי** (נולד בשנת 1937) הוא צייר ישראלי. לטענתו, ריגל עבור ארצות הברית בסוף שנות ה-80 של המאה ה-20.

## ביוגרפיה
קילצ'ינסקי נולד בפולין לאם יהודייה ואב קתולי. אביו, שהוכר לימים כחסיד אומות העולם, היה קומוניסט ובעת מלחמת העולם השנייה הקים מחתרת פרטיזנים. רק לאחר המלחמה נודע לו שאמו ממוצא יהודי.

ב-1958 עלה קילצ'ינסקי לישראל. בצבא שירת בחיל השריון והשתתף במלחמת ששת הימים בגזרת רמת הגולן.

באותה תקופה התפרנס כצייר. 

החל משנות ה-70 היה קילצ'ינסקי פעיל בתנועת החרות ואחר כך היה חבר מרכז המפלגה. הוא היה ביחסי ידידות עם מנחם בגין, שהמוצא הפולני המשותף חיבר ביניהם. 

ב-1977 התבצר קילצ'ינסקי בבניין שגרירות גרמניה בישראל כשהוא חמוש באקדח במחאה על האנטישמיות והסחבת בהליכים המשפטיים נגד פושעים נאצים בגרמניה. במאי 1978 הצית עצמו על יד השגרירות על אותו רקע ונפגע קל מכוויות. כעבור כמה ימים נעצר בחשד שהצית את חנות העתיקות של יוסף שטיגליץ בתל אביב כנקמה על כך שהלה העיד בעבר לטובת פושע המלחמה ההולנדי פיטר מנטן.
בדצמבר 1978 התבצר במרכז התרבות של שגרירות גרמניה בתל אביב עם בת ערובה, במחאה על חוק ההתיישנות הגרמני המונע העמדה לדין של פושעים נאצים.

ב-1980 תבע מן היועץ המשפטי לממשלה, יצחק זמיר לעצור את נשיא בוואריה, פרנץ יוזף שטראוס, שהיה באותה עת בביקור בישראל, בהתאם לחוק לעשיית דין בנאצים ובעוזריהם.

ב-1981 נעצר כשניסה להפריע לקונצרט מיצירות ריכארד ואגנר שהתקיים בהיכל התרבות בתל אביב.

ב-1992 עבור לגור בפולין וערך צעדת מחאה, נגד האנטישמיות במדינה, מוורשה לאושוויץ.

ב-2001 טען קילצ'ינסקי כי ריגל בישראל בשירות ה-CIA בשנים 1985–1991. היה זה לאחר שעובד שגרירות ארצות הברית פנה אליו במסיבה בתל אביב, ולאחר שענה בחיוב, עבר הכשרה בפרנקפורט. לטענתו, העביר מידע שנחשף אליו דרך מקורביו במפלגת הליכוד. בשנת 2001 ניסה לתבוע בארצות הברית את ה-CIA בטענה שהובטח לו תשלום פנסיה עבור שירותיו. התביעה נדחתה, והוא חזר להתגורר בישראל, נחקר על ידי השב"כ, אך לא הועמד לדין.

## חיים אישיים
קילצ'ינסקי היה נשוי ארבע פעמים. ויש לו שתי בנות: סמדר, שחקנית, ושרון, דוגמנית. בשנת 1986 התחתן עם אשתו הרביעית, שהייתה צעירה ממנו ב-30 שנה.

## הערות שוליים

קטגוריה:ציירים ישראלים
קטגוריה:עולים בשנות ה-1950
קטגוריה:ישראלים ילידי פולין
קטגוריה:פעילי הליכוד
קטגוריה:ישראלים שהיגרו לפולין
קטגוריה:מהגרים ששבו לישראל
קטגוריה:ישראלים שנולדו ב-1937
אגם אייר

ממוזער|נוף מאגם אייר
**אגם אייר** הוא הנקודה הנמוכה ביותר באוסטרליה, בגובה של כ-15 מטרים מתחת לפני הים. לעיתים נדירות האגם מתמלא, אז הוא האגם הגדול ביותר באוסטרליה וה-18 בגודלו בעולם. ממוקם באוסטרליה הדרומית, 647 קילומטרים צפונית לאדלייד. אגן אגם אייר משתרע על למעלה ממיליון קמ"ר, והוא חווה שיטפון קטן כל 3 שנים, שיטפון גדול כל 10 שנים ומתמלא לגמרי בממוצע רק ארבע פעמים בכל מאה. מפלסי המים של אגם אייר תלויים בעיקר במונסון השנתי ובכמות הגשמים שיורדת במצוק האגם בקווינסלנד ובטריטוריה הצפונית.

האגם נקרא על שם חוקר הארצות הבריטי ג'ון אדוארד אייר אשר היה האירופאי הראשון לצפות בו ב-1840. הילידים האוסטרלים שהתגוררו באזור, אנשי הארבנה (Arabana), מכנים את האגם "Kati Thanda".

## קישורים חיצוניים

* אגם אייר, באתר נאס"א
* Floods of Lake Eyre
* 
## הערות שוליים

קטגוריה:אוסטרליה: אגמים
קטגוריה:אגמים טרמינליים
קטגוריה:אוסטרליה הדרומית: גאוגרפיה
בוריס אלכסנדרוב

**בוריס אלכסנדרוביץ' אלכסנדרוב** (ברוסית: **Борис Александрович Александров**; 4 באוגוסט 1905 - 17 ביוני 1994), היה מלחין ומנצח סובייטי, במשך כ-40 שנים היה מנהל מקהלת הצבא האדום.

## חייו
בוריס אלכסנדרוב נולד בעיר בולוגויה (כיום במחוז טבר) כבן של המלחין והמנצח אלכסנדר אלכסנדרוב. בגיל 12 החל לשיר במקהלה של אביו, בשנת 1918 המשפחה עברה למוסקבה ובוריס החל לשיר במקהלה של תיאטרון בולשוי. בשנת 1929 סיים את לימודיו בקונסרבטוריון של מוסקבה במסלול הלחנה.

בשנים 1930–1937 אלכסנדרוב היה מנהל מוזיקלי בתיאטרון של הצבא האדום במוסקבה והחל מ-1933 לימד במקביל בקונסרבטוריון של מוסקבה. בשנת 1937 התמנה לסגן מנהל של מקהלת הצבא האדום שהייתה תחת ניהול אביו, מייסדה. בשנת 1942 ייסד את מקהלת הרדיו והיה מנהלה עד לשנת 1946.

בשנת 1946, לאחר מות אביו, התמנה בוריס אלכסנדרוב למנהל המקהלה של הצבא האדום וכיהן בתפקיד זה עד לשנת 1987. במהלך שנות ניהולו המקהלה הרחיבה מאוד את הרפרטואר שלה, הופיעה בהצלחה גדולה במספר רב של מדינות העולם וקיבלה הכרה בינלאומית.

בשנת 1973 הועלה בוריס אלכסנדרוב לדרגת אלוף בצבא הסובייטי. בשנת 1975 לאות הכרה בתרומתו לפיתוח התרבות בברית המועצות הוענק לו התואר גיבור העמל הסוציאליסטי. בנוסף לכך קיבל את פרס סטלין בשנת 1950, פרס לנין בשנת 1978 ותואר אמן העם בשנת 1958.

בנוסף לפרסים זכה בוריס אלכסנדרוב בעיטור לנין (3 פעמים), וכן בעיטור הדגל האדום (1964) ובעיטור מהפכת אוקטובר (1985).

בשנת 1987 אלכסנדרוב יצא לגמלאות. הוא נפטר ב-17 ביוני 1994 ונטמן בבית העלמין נובודוויצ'יה ליד קבר אביו.

## יצירות של אלכסנדרוב
בשנות ה-30 וה-40 של המאה ה-20 אלכסנדרוב כתב מספר אופרות, הידועה ביותר היא "חתונה במלינובקה" שנכתבה שנת 1936. בשנת 1967 על בסיסה צולם הסרט חתונה במלינובקה, שזכה להצלחה גדולה ונצפה על ידי 74.6 מיליון צופים בבתי הקולנוע ברחבי ברית המועצות.

בנוסף לכך הוא כתב מוזיקה לשני בלטים, סימפוניות, קנטטות וכ-100 שירים. לכל השירים היה טקסט פטריוטי ולכן לאלכסנדרוב היה כינוי "מפקד ארמייה של השיר הסובייטי".

## הלחן להמנון [[טרנסניסטריה]]
הלחן שכתב אלכסנדרוב לשיר הפטריוטי "תחי מדינתנו" (הולחן ב-1943), התקבל על ידי טרנסניסטריה כלחן להמנונה הרשמי.

## קישורים חיצוניים

* הופעה של מקהלה הצבא האדום בניצוחו של בוריזס אלכסנדרוב בשנת 1985 
* 
* 

קטגוריה:מלחינים סובייטים
קטגוריה:גנרלים סובייטים
קטגוריה:מעוטרי גיבור העמל הסוציאליסטי
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:זוכי פרס לנין
קטגוריה:מעוטרי עיטור מהפכת אוקטובר
קטגוריה:מעוטרי עיטור המלחמה הפטריוטית הגדולה
קטגוריה:אישים הקבורים בבית העלמין נובודוויצ'יה
קטגוריה:מקהלת הצבא האדום
קטגוריה:סובייטים שנולדו ב-1905
קטגוריה:סובייטים שנפטרו ב-1994
שטרנפלד

**שטרנפלד** הוא שם משפחה ממקור גרמני שמשמעותו "שדה כוכבים". זהו גם מונח בתחום האסטרונומיה.

קטגוריה:שמות משפחה אשכנזיים
קטגוריה:שמות משפחה גרמניים
טניה פרס

**טניה פֶּרֶס** (1927–2014) הייתה שחקנית תיאטרון ישראלית.

## ביוגרפיה
טניה פרס נולדה במשפחה יהודית אמידה בקישינב שברומניה בראשית שנות ה-30.
את תקופת השואה עברה בטרנסניסטריה, ניצלה וב-1944 עלתה לארץ ישראל. בתחילה הייתה חברת קיבוץ גבולות. סיימה את לימודיה בסמינר למורים ובית הספר למשחק בהנהלת צבי פרידלנדר שליד תיאטרון "הבימה" בתל אביב.
שיחקה בשנות ה-50 וה-60 בתיאטרון אורות, תיאטרון "הבימה" ("אי לייק מייק", "יומנה של אנה פרנק", "הביצה", "סילונים", "רצח החפים מפשע"), תיאטרון "דו-רה-מי", תיאטרון "אשנב", בתיאטרון משה הלוי, ותיאטרון הקאמרי.

במחצית השנייה של שנות ה-60 בחוף השנהב עם בעלה, החלה לצייר וערכה שתי תערוכות. עם שובה לישראל המשיכה לעסוק בציור ולהציג בתערוכות, ולא שבה לשחק.

בשנת 2006 ראה אור ספרה "ילדת הדרכים", ספר לבני הנעורים המתאר את קורותיה במלחמת העולם השנייה (1941–1944). ב-2008 הופיע הספר בשפה הרוסית.

פרס נפטרה בשנת 2014 ונקברה בבית הקברות של קיבוץ גבולות. 

## ספריה
* טניה פרס, **ילדת הדרכים**, תל אביב: תלם, 2006.


* Таня Перес, *Дитя дорог: хроники 1941-1944*; авторизованный перевод с иврита, [Israel]: Книга-Сэфер, 2008.


איור:
* עירית עמית, **הרפתקה הפוכה: ואם תרצו מעשה בגדעון והתולעת**; צירה טניה פרס, ירושלים: אחיעבר, תש"ם. (לילדים)

## קישורים חיצוניים
* טניה פרס, מתוך מתוך: שמעון לב-ארי, **מדריך מאה שנה לתיאטרון העברי**, אתר אוניברסיטת תל אביב
* טניה פרס, באתר הבימה
* 

## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:ילדים בשואה: רומניה
קטגוריה:עולות במלחמת העולם השנייה
קטגוריה:עולים במלחמת העולם השנייה
קטגוריה:ניצולות השואה: רומניה
קטגוריה:ישראליות כותבות זיכרונות מהשואה
קטגוריה:גבולות (קיבוץ): אישים
קטגוריה:אישים הקבורים בקיבוצים
קטגוריה:ישראליות שנולדו ב-1927
קטגוריה:ישראלים שנולדו ב-1927
קטגוריה:ישראליות שנפטרו ב-2014
קטגוריה:ישראלים שנפטרו ב-2014
דולני וייסטוניצה

[200px|ממוזער|שמאל|[צלמית ונוס מדולני וייסטוניצה]]
**דוֹלנִי וייֶסטוֹנִיצֶה** (בצ'כית: **Dolní Věstonice**) הוא אתר ארכאולוגי-פרהיסטורי במוראביה שבצ'כיה מהתקופה הפלאוליתית העליונה. ההתיישבות האנושית באתר תוארכה באמצעות תיארוך פחמן-14 ל-26,000 שנה לפני זמננו. האתר ייחודי בכך שהוא מכיל דוגמאות רבות וייחודיות לתרבות חומרית, אמנות וחפצי פולחן מתקופה זו עשויים קרמיקה, הקדומים ביותר שהתגלו. האתר התגלה ב-1891 ונחפר לראשונה באופן שיטתי ב-1924 על ידי משלחת בראשותו של קרל אבסולון.

## ממצאים עיקריים
### ממצא תרבות חומרית
* "ונוס מדולני וייסטוניצה" - פסלון קרמיקה של צלמית ונוס - אישה עירומה, שופעת שדיים, רחבת ירכיים וללא תווי פנים, ככל הנראה צלם של אלילת פולחן פוריות.
* כ-2,300 פסלונים וצלמיות חימר ובהם פסלי חיות כגון ממותות, קרנפים ואריות.
* כבשן לשריפת קרמיקה (הקדום ביותר בעולם).
* עצמות ממותות חרוכות, עצמות ממותות שסודרו כגדרות-תוחמות בין מתחמים באתר.
* בסקר פני שטח בסוף המאה ה-19 התגלה פסל ראש אדם מגולף בשנהב-ממותה, בעל תווי פנים מובחנים (בניגוד לפסלים מחוקי-תווים מהתקופה הפלאוליתית בדרך כלל). ב-2004 תוארך לפי שילוב שיטות ל-29,000 שנים לפני תקופתנו. ייתכן שכוונת האמן הייתה לפסל ראש אדם מסוים, ואם אכן כך הוא הדבר, זהו הפורטרט הראשון שעליו ידוע בהיסטוריה.
* קונכיות רבות שמקורן בים התיכון המרמזות על סחר עם חבורות ציידים לקטים נודדים מחופי הים התיכון.

### קבורה
* קבורת אישה כבת 40 תחת סידור מלאכותי של עצמות-שכמה של ממותה. עצמות הגולגולת של האישה נמצאו מעוותות בצידן השמאלי, בדומה לצלמית אישה שנמצאה בסמוך, דבר שיכול לרמז כי הצלמית התכוונה לתאר אישה ספציפית זו. למראשות האישה נמצא חוד חנית עשוי צור ולידה שלד שועל. באדמה ובעצמות סביב נמצאו שרידי אבקת אוכרה אדומה. ריכוז ממצאים זה מצביע על אישה מכובדת בקהילתה, מנהיגה, כוהנת או שאמאנית.
* בחפירות ב-1986 נמצאה קבורת שלושה גברים מבוגרים. הימני שוכב על פניו. השמאלי שוכב על צידו ופניו כלפי פני האחרים, ידו שלוחה אל חלציו של האמצעי. השלדים נמצאו מכוסים בשכבת אפר. על חלציו של האמצעי וידי השלושה נמצאו שרידי אבקת אוכרה אדומה.

## קישורים חיצוניים

* אתר המוקדש לדולני וייסטוניצה 

קטגוריה:התקופה הפלאוליתית העליונה
קטגוריה:צ'כיה: גאוגרפיה
קטגוריה:אתרים ארכאולוגיים
צפנת בת פניאל

**צפנת בת פניאל** היא דמות המופיעה באחת מאגדות החורבן. אגדות אלו מתארות את הנעשה בירושלים במהלך חורבן בית שני, שהתרחש בתשעה באב.
## האגדה
האגדה על צפנת בת פניאל מופיעה במסכת גיטין, מסופרת על ידי ריש לקיש.

האגדה מספרת על צפנת בת פניאל, בתו של הכוהן הגדול, שהייתה יפה מאוד. היא נקראה צפנת כיוון שהכול היו צופים ביופייה. יש אומרים שהייתה כל כך יפה שכל מי שהסתכל עליה לא ידע את נפשו, ואור נוגה בא עליהם, כאילו כוכב מעלה ירד משמים ארצה. בגרסה אחרת של הסיפור, לא הייתה בעולם אישה יפת-תואר מצפנת. "עיניה היו כגחלים; וכי הסתכלה באדם, שרפה אותו חי ויהוּמם."

במהלך החורבן נשבתה על ידי גיבור רומי, והוא "נתעלל בה כל הלילה". אולם בבוקר החליט כי אם היא תמשיך להישאר בבעלותו, הוא ישתגע מרוב יופייה והיא תמשול בו. על כן הלביש אותה שבעה חלוקים והוציא אותה לשוק למכור אותה כשפחה. בא אדם מכוער מאוד, אדם "קל שבקלים וריק שבריקים", ודרש לראות את יופייה לפני קנייתה. לאחר חילופי דברים הסכים המוכר להראות את גופה. כל פעם מורידים לה שכבה והקונה דורש לראות עוד. כשהגיעה לשכבה השביעית היא קרעה מעצמה את הבגד וצעקה צעקה גדולה "ריבונו של עולם, אם עלינו לא חסת, על קדושת שמך הגיבור למה לא תחוס?".

לפי גרסה אחרת של הסיפור, כשקרעה צפנת את החלוק השביעי, הקונה כל כך נבהל מיופייה, והנערה אמרה: "הוי, שוטה! קנה אותי בכסף מלא, אין כמותי נאה בבנות-עמי ובת-כוהנים אני; יבוא בעל-הדין ויתבע את עלבוני"; על נערה זו ניבּא הושע ואמר: פן אפשיטנה ערומה והצגתיה כיום-היוָלדה!

## לקח ומוסר השכל
בקריאה פשוטה מתאר הסיפור, כחלק מאגדות החורבן, את ההתאכזרות של הכובשים במהלך החורבן.

במסכת גיטין, משווה ריש לקיש את הסיפור לקינתו של ירמיהו "בת עמי חגרי שק והתפלשי באפר אבל יחיד עשי לך מספד תמרורים כי פתאום יבא השודד עלינו" ריש לקיש מדגיש שלא נאמר שהשודד יבוא "עלייך", כלומר על בת ציון, כי אם "עלינו". מילה זו מחדדת את הרלוונטיות של התוכחה, ורומזת שכל אחד יכול להיפגע.

חז"ל אמרו כי צעקתה של צפנת היא תפילה של בת ישראל שלא חוזרת ריקם.

## קישורים חיצוניים
* מסיפורי החורבן באתר benyehuda.org

## הערות שוליים

קטגוריה:נשים בתלמוד
קטגוריה:אגדות החורבן
קטגוריה:קצרמר אישים
שבעת אגמי רילה

שמאל|ממוזער|250px|ארבעה משבעת אגמי רילה
**שבעת אגמי רילה** (בבולגרית: **Седем рилски езера**) הם מקבץ של שבעה מתוך כ-120 אגמים קרחוניים קטנים הפזורים על רכס הרי רילה שבבולגריה. האגמים נוצרו על ידי קרחונים, שכיסו את הרכס בתקופת הקרח האחרונה. שבעת אגמי רילה מצויים בחלקו הצפוני של רכס הרי רילה, וגובהם נע בין 2,100-2,500 מטר מעל פני הים.

בזכות האגמים הפך האזור לאחד ממסלולי הטיול הפופולריים ביותר בבולגריה. מסלולי טיול מסומנים ובקתות הרים רבות משרתים את המטיילים בו.

## שבעת האגמים

## קישורים חיצוניים
* 

* אתר הפארק הלאומי רילה 
* שבעת אגמי רילה, באתר Bulgaria travel - אתר התיירות הרשמי של בולגריה
* כרמית וייס, בולגריה: הרי רילה ושבעת האגמים, באתר gotravel
* שבעת אגמי רילה, באתר Bulgaria Travel Guide 

מרכז|ממוזער|1000px|צילום פנורמי של שישה משבעת אגמי רילה

קטגוריה:בולגריה: גאוגרפיה
קטגוריה:אירופה: ימות ואגמים
קטגוריה:אגמים קרחוניים
מאפייני אורות עזר לניווט

שמאל|ממוזער|350px|מפת הסימונים לכל מאפייני האור
**מאפייני אורות עזר לניווט** (באנגלית: **Light Characteristics**) הם מאפייני אלומות אור הנשלחות מראש מגדלור או מצוף אור ומשמשות כעזר לניווט כלי שיט.

על פי החלטת ארגון ההידרוגרפיה הבין-לאומי לכל אור צריכים להיות מאפיינים קבועים, כך שאפשר יהיה לזהות אותו. הזיהוי מתבצע באמצעות סימון בינלאומי הניתן לכל מקור אור במפות ימיות.

## מאפייני אורות וסימונם במפה

***Fixed Lights** - אורות קבועים ללא הפסקה או שינויים במאפיינים, מסומן על המפות **F**.
***Rhythmic Lights** - אורות מהבהבים המציגים רצף קבוע של מרווחים מוארים וחשוכים, כאשר לכל רצף מחזוריות משלו, מכונה אורות קצביים.
***Alternating Lights** - אורות קצביים כאשר בכל רצף מופיעים מספר צבעים, מכונים אורות מתחלפים, סימונם במפות הוא **Alt** ולכל צבע סימון משלו.סימון הצבעים נעשה בצורה הבאה.
** צבע אדום מסומן **R**.
** צבע לבן מסומן **W**.
** צבע ירוק מסומן **G**.

## ראו גם
*מגדלור

## קישורים חיצוניים

*רשימת מאפייני האור של מגדלורים בעולם 
*מאמר הסבר על המגדלור 

קטגוריה:ניווט
קטגוריה:ימאות
Ratchet & Clank (משחק וידאו)

**Ratchet & Clank** (**ראצ'ט וקלאנק**) הוא משחק פלטפורמה שפותח על ידי Insomniac Games ופורסם על ידי "Sony Computer Entertainment". המשחק זכה להצלחה רבה בכל העולם, ובעקבות זאת, יצאו משחקי המשך. 
המשחק יצא גם ב-**Ratchet & Clank Collection** יחד עם המשחק השני והמשחק השלישי לפלייסטיישן 3.

## עלילת המשחק
בגלאקסיית סולאנה, בתוך מפעל בכוכב לכת קוארטו, רובוט פגום אך אינטליגנטי בורח ומתרסק בכוכב הלכת ולדין, ביתו של המכונאי ראצ'ט (יצור אנושי דמוי חתול הידוע בתור לומבאקס). אחרי שתוקן על ידו, הרובוט שניתן לו השם "קלאנק", חושף שמשימתו לעצור את דרק, איש עסקים בלארגיאני אשר הורס כוכבי לכת כדי לבנות כוכב לכת בשביל הגזע שלו, הבלארגים, בגלל שכוכב הלכת שלהם מלא באוכלוסייה וזיהום אוויר. ביחד השניים מנסים לעצור את משימתו של דרק ומקבלים מידע בהדרגה על תוכניותיו. המהלך מעצבן את דרק, ששולח מצוד אחריהם.

ראצ'ט וקלאנק מנסים לגייס עזרה מקפטאן קווארק, גיבור העל / סלבריטי; לאחר שהם מסיימים בהצלחה את מחנה האימונים שלו הנקרא "גיבורי העל", הם מסכמים על פגישה משותפת עם קווארק במפקדה הפרטית שלו באומבריס. אחרי שהם שורדים במסלול המכשולים שלו בתוך המפקדה, קווארק חושף שהוא בוגד בשניים ועובד עבור דרק כמוכר של כוכב הלכת החדש שלו. קווארק משאיר את השניים למות במערת יצורים בלארגים, אך השניים מצליחים לברוח בקלות ונחושים יותר מתמיד לנקום בו. לאחר שהם מצליחים לכבוש מספר כוכבי לכת הנשלטים על ידי הבלארגים, בסופו של דבר הם מגיעים לכוכב הלכת הבלארגי. קווארק, אשר מנסה למנוע מהשניים לסכל את תוכניותיו של דרק, נלחם בהם בקרב חלל שבסופו הוא נפגע והשניים עוזבים את האזור בידיעה שהנקמה שלהם הושלמה.

לאחר קרב החלל, ראצ'ט וקלאנק עפים לקוארטו למצוא עוד מידע על תוכניותיו של דרק. לאחר שהם מגלים שהוא יצר כוכב לכת חדש והוא רוצה למקם אותו במקום ולדין על ידי שימוש בנשק בשם "משמיד כוכבי-הלכת". ראצ'ט, אשר מחפש לנקום בדרק, רודף אחריו בתוך ולדין ומתחיל איתו קרב. באמצע הקרב, דרק חושף בפני השניים שהוא זה שזיהם את כוכב הלכת של הבלארגים, כדי למכור לבלארגים חלקות בתוך כוכב הלכת המלאכותי שלו ושהוא מתכוון להמשיך להשמיד עוד כוכבי לכת וליצור עוד כוכבי לכת חדשים עד שיהיה עשיר. לאחר שניצח את הקרב, ראצ'ט משגר את דרק לתוך כוכב הלכת שלו ומשתמש בנשק שלו "משמיד כוכבי-הלכת" כדי להשמיד את הכוכב שהוא יצר וגם כדי להרוג אותו. חתיכות מהכוכב המושמד פוגעות בולדין וכמעט הורגות את השניים. קלאנק אשר ניזוק מהפגיעה, רואה את ראצ'ט מתחיל לעזוב את ולדין. קלאנק הפגוע מתחיל גם הוא לעזוב את ולדין אך לפתע רואה את ראצ'ט חוזר אליו כדי לקחת את אותו ולתקן אותו. השניים הולכים הביתה יחדיו כשהם חברים.

## ראו גם
* Ratchet & Clank (סדרת משחקים)
* Ratchet & Clank: Size Matters
* Secret Agent Clank

## קישורים חיצוניים
* האתר הרשמי של המשחק
* האתר הרשמי של Insomniac Games

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משחקי וידאו משנת 2002
קטגוריה:Ratchet & Clank
קטגוריה:משחקי פלייסטיישן 2
קטגוריה:משחקי פלייסטיישן 3
צ'ארלס ואדי

**צ'ארלס ואדי** (באנגלית: **Charles & Eddie**) היו צמד זמרים אמריקניים, שזכו במצעד הסינגלים הבריטי ב-1990. הלהיט הידוע שלהם הוא "האם אשקר לך?" (Would I Lie to you?), שהתפרסם באלבומם השני שיצא ב-1992. השיר זכה במקום השלישי בפרסי אייבור נובלו.

## קריירה
צ'ארלס פטיגרו ואדי צ'אקון הכירו בניו יורק. צ'אקון החל בגיל 12 לנגן ביחד עם חבריו קליף ברטון (מטאליקה) ומייק בורדין (פיית' נו מור). לאחר מכן צ'אקון עבר ללוס אנג'לס, מיאמי, לונדון וקופנהגן והקריירה שלו הפכה לכתיבת שירים והפקתם. הוא כתב מספר להיטים, את רובם כתב באירופה. פטיגרו, אומץ בפילדלפיה וכשגדל החל ללמוד קולות ג'אז במכללת ברקלי למוזיקה בבוסטון.

צ'ארלס נפטר מסרטן ב-6 באפריל 2001, בגיל 37.

## דיסקוגרפיה
### אלבומים
* 1992: Duophonic (album), זכה במקום ה-19 במצעד האלבומים הבריטי
* 1995: Chocolate Milk (album)
### סינגלים
* 1992: "Would I Lie to You?"
* 1993: "N.Y.C. (Can You Believe This City)", "House Is Not a Home"
* 1995:  "24-7-365", "Jealousy"

## קישורים חיצוניים

קטגוריה:זמרים אמריקאים
קטגוריה:צמדים מוזיקליים אמריקאיים
רוברט בולט

ממוזער|שמאל|שלט זיכרון לרוברט בולט
**רוברט אוקסטון בולט** (באנגלית: Robert Oxton Bolt; 15 באוגוסט 1924 - 21 בפברואר 1995) היה מחזאי ותסריטאי אנגלי, זכה בשני פרסי אוסקר.

בולט ידוע בעיקר בזכות שלושה תסריטים שכתב: דוקטור ז'יוואגו, אדם לכל עת ולורנס איש ערב. על דוקטור ז'יוואגו ועל "אדם לכל עת" זכה בפרס אוסקר לתסריט המעובד הטוב ביותר. ב-1984 כתב את התסריט לסרט הבאונטי.

## קישורים חיצוניים

* 

קטגוריה:מחזאים אנגלים
קטגוריה:תסריטאי קולנוע בריטים
קטגוריה:זוכי אוסקר: התסריט המעובד הטוב
קטגוריה:בריטים שנולדו ב-1924
קטגוריה:בריטים שנפטרו ב-1995
שלום (גופן)

שמאל|ממוזער|250px|סריקה של עמוד מתוך קטלוג מולכו - גופן "שלום". מקור: מולכו, אילן, "טיפוגרפיה עברית", בצלאל, אקדמיה לאמנות ועיצוב, ירושלים, 1980.
שמאל|ממוזער|250px| השווה כתב סת"ם לגופן שלום. ניתן לראות מאפיינים דומים, לדוגמה קונטרסט גבוה בין הקווים האופקיים העבים לקווים האנכיים הדקים יותר.
**שלום** הוא גופן עברי שעוצב על ידי גרשום פלוטקין, מעצב תפאורות במקצועו. תאריך עיצוב הגופן אינו ידוע. האותיות עוצבו בהשראת אותיות משנת 800 לספירה הנוצרית. האות נקראת על שמו של שלום סיון, מייסד הוצאת קריית ספר. האות הופיעה בקטלוג הגופנים "טיפוגרפיה עברית" של אילן מולכו, בצלאל, משנת 1980 (אות מס' 39). בקטלוג זה נכתב כי האות שמשה להדפסת כתבי קודש, והייתה זמינה להדפסה בסידור מכונה מונוטייפ עם טעמי מקרא ובסדר צלם פוטון ללא טעמים.

## ניתוח האות
הגרסה של הגופן "שלום" אשר מופיעה בקטלוג "טיפוגרפיה עברית" היא מסוג אות כותרת ואות מקורות, כלומר שהגופן מתאים לעיצוב כותרות, הזמנות, וכתבי קודש. נראה שהגופן כולל סדרת ספרות וסימני קריאה שעוצבו במיוחד לפי סגנון הגופן.

לאותיות יש אופי קליגרפי יהודי, וקונטרסט גבוה בין הקווים האופקיים העבים לקווים האנכיים הדקים יותר, הנפגשים בצד ימין למעלה של האות בחיבור צולב.

רוב האותיות מורכבות משלד מרובע, אך עם זאת קיימות גם אותיות בעלות שלד משולש ברור (כגון ג',ל',נ',פ',ף',צ',ק'). 

קווי הגג הם ישרים, וקווי הבסיס של האות (באותיות ב',מ',ם',נ',ס',ע',פ',צ',ש') מוטים כלפי מטה, מה שנותן לאות מבנה משולש ולעיתים מעוגל (כגון ט', מ', ס', ע', פ', צ', ש'). 

**ישנן כמה אותיות המראות מאפיינים ייחודיים:** 
* האות ק' המכווצת כלפי מעלה.
* האות ם' בעלת הבסיס הנמוך מקו הבסיס של האות.
* האות ג' המזכירה את אותה האות בגופן "גנוזות".
* האות ש' בעלת המבנה המעוגל.

## "שלום" כגופן מחשב (גרסה דיגיטלית)
כיום נמכרת גרסה דיגיטלית על ידי חברת מסטרפונט.

קטגוריה:גופנים עבריים
גאוס (נוזקה)

**גאוס** (Gauss), נוזקה מטיפוס של סוס טרויאני שנתגלתה על ידי חברת קספרסקי ב-9 באוגוסט 2012, היא כלי ריגול מקוון ומורכב, המכיל יכולות רבות לגנבת מידע בהם: ססמאות, קובצי עוגיות, חיבורי רשת, התקני אחסון ניידים ועוד. הנוזקה מתמקדת בדפדפנים והרשאות לחשבונות בנק, ועיקרה בתחום של מידע פיננסי. הנוזקה אף מאפשרת הזרקת קוד לדפדפנים שונים כדי לעקוב אחרי פעולות המשתמשים. הנוזקה מצפינה מידע שנגנב בהצפנה חזקה שחברת קספרסקי ביקשה את עזרת הציבור בפיצוחה.

על פי חברת קספרסקי רוב העותקים של הנוזקה שפעלה בעשרת החודשים שלפני גילויה, נתגלו במוסדות פיננסים ובנקים בעיקר במזרח התיכון: לבנון (1,660), ישראל (483), והרשות הפלסטינית (261), ומיעוטן במדינות נוספות כמו ארצות הברית, איחוד האמירויות, גרמניה ועוד.

הנוזקה פועלת על מערכות הפעלה חלונות 32 ביט של מיקרוסופט: חלונות XP, חלונות ויסטה, וחלונות 7.

חוקרי קספרסקי סוברים שנוזקה משוכללת זו פותחה על ידי מדינה, והיא יצאה מבית היוצר של נוזקת להבה.

## ראו גם
* סטקסנט
* להבה

## קישורים חיצוניים
* Gauss: Abnormal Distribution,
* 
* 
* 

קטגוריה:תוכנות זדוניות
קטגוריה:תוכנות מעקב
זאב וולפסון

**זאב וולפסון** (ה'תרפ"ח 1928 – כ"ה באב ה'תשע"ב, 13 באוגוסט 2012) היה איש עסקים ונדבן יהודי חרדי אמריקאי.

## ביוגרפיה
וולפסון נולד בעיר וילנא במדינת ליטא לאברהם ורחל לבית וואלפאסקי, ובגיל 17 היגר מווילנה עם אמו ואחיו הצעיר לניו יורק. בארצות הברית החל לעבוד כדי לפרנס את משפחתו ולאפשר לאחיו הצעיר לשבת בישיבה וללמוד עוד טרם הגיע לגיל שמונה עשרה. במהלך השנים הגדיל את הונו - מחזור עסקיו הסתכם במאות מיליוני דולרים, ובין השאר עסק בתחום הנדל"ן (קבוצת וולפסון היא הבעלים של בניין קנארד ההיסטורי במנהטן). הוא הפך לאחד מהיהודים המבוססים ביותר במנהטן, ולתורם כבד של המפלגה הדמוקרטית. עם השנים הלכו והתחזקו גם הקשרים הפוליטיים שלו. וולפסון טיפח כמה חברי מפלגה שבינתיים הגיעו לעמדות השפעה והחל להפעיל אותם לטובת מטרות שונות. בשנים הראשונות גייס מחבריו בבית הנבחרים כספים ששימשו בעיקר למפעלי חינוך חרדיים ברחבי ארצות הברית ובמדינות שונות באירופה אליהם הגיעו פליטי הגוש המזרחי.

יסד, יחד עם שלושה מילדיו (מוריס, אברהם ואהרון) ורביב צולר, את חברת "נס טכנולוגיות", על ידי איחוד של מספר חברות תוכנה ישראליות (בהן טכם וקונתהל) אותן רכשו בין השנים 1997–2000.

וולפסון עמד בראש קרן וולפסון - קרן יהודית-חרדית אמריקאית - עד 2012.

וולפסון נפטר באוגוסט 2012 בארצות הברית.

## פעילות פילנתרופית

וולפסון עסק בפילנתרופיה ותרם רבות ליוזמות דתיות. בין הפרויקטים הראשונים שהקים היה מוקדים לנוער בסיכון באזורי סיכון שתמכו בנערים בלא מסגרת. הקים את קרן וולפסון שמטרתה להקים עשרות כוללים בהם למדו אברכים שעסקו גם ב"קירוב רחוקים". עוד ממפעלי חייו: 'הקרן לחינוך יהודי בתפוצות' ו'אור לנוער', המפעילה יותר מ-40 סניפים בישראל. הקים ארגונים שעסקו בקירוב סטודנטים ליהדות. פעילותו הסתעפה על פני מדינות רבות, בהן ישראל, ארצות הברית, רוסיה ומדינות אירופה.

וולפסון, שריד ליהדות אירופה, נחרד לראות את ההתבוללות המשתוללת בארצות הברית. זו הייתה אחת הסיבות לכך שהחליט להקדיש את חייו, וחלק נכבד ביותר מהונו, לפעולות קירוב שונות, ולתמוך בארגונים דוגמת "הידברות", "ערכים", "לב לאחים" ועוד. למעשה ניתן לומר שהוא חתום על הבסיס הכלכלי המשמעותי לפעילותם של הארגונים הרבים שעסקו בתחום זה, וכל זאת בלי ששמו יוזכר במרכז אותן פעילויות.

תחומים נוספים שבהם פעל וולפסון היו הקמת רשת מועדונים באזורי הפריפריה שקרבו נערים רבים ליהדות, תמיכה משמעותית בעולם התורה, בישיבות ובכוללים, קרן גמ"ח, פעילויות למניעת התבוללות בארצות הברית, דרום אמריקה, רוסיה ועוד.

בנובמבר 2004 תרם מיליון שקל לרשת החינוך "אל המעיין" של ש"ס, שנקלעה לקשיים כספיים חמורים ומנע סגירתה לבקשתו של אריה דרעי.

## חיים אישיים
היה נשוי לנחמה, בתו של אהרן צייטלין ונכדתו של הלל צייטלין. לזוג נולדו עשרה ילדים.

## קישורים חיצוניים
* דודו כהן / הידברות סופשבוע – מוסף שישבת, "בראש ובראשונה: זיכוי הרבים", השבוע הלך לעולמו הנדיב הרב זאב וולפסון ז"ל, באתר הידברות
* 
* 
* אברהם כהן, לזכרו של ר' זאב וולפסון זצ"ל, באתר תולדות ישורון
*  דברים לזכרו, בעצרת בישיבת חברון, מפי הרב משה שפירא זצ"ל, לצפייה באתר בינינו

## הערות שוליים

קטגוריה:יהודים שהיגרו מברית המועצות לארצות הברית
קטגוריה:אנשי עסקים יהודים אמריקאים
קטגוריה:נדבנים יהודים אמריקאים
קטגוריה:אמריקאים שנולדו ב-1928
קטגוריה:אמריקאים שנפטרו ב-2012
שארל דולן

**שארל דולן** (בצרפתית: **Charles Dullin**; 8 במאי 1885 – 11 בדצמבר 1949) היה במאי, מנהל תיאטרון ושחקן צרפתי. חבר בולט בלהקת תיאטרון וייה-קולומבייה של ז'אק קופו.

דולן ניהל גם בית ספר לאמנות הדרמה בתיאטרון על שם שרה ברנאר בפריז, שם לימדו ולמדו גדולי הבמאים המחזאים והשחקנים, מכל רחבי העולם. ביניהם היו אטיין דקרו (שהיה מורה שם), מרסל מרסו, ניסן נתיב ועוד רבים אחרים.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:במאים צרפתים
קטגוריה:שחקני תיאטרון צרפתים
קטגוריה:מנהלים צרפתים
קטגוריה:צרפתים שנולדו ב-1885
קטגוריה:צרפתים שנפטרו ב-1949
שלוה בחוה

שמאל|ממוזער|עטיפת הספר
**שַׁלְוָה בַּחַוָּה** הוא ספר מחורז לילדים של הסופרת החרדית מנוחה בקרמן. הספר יצא בשנת תש"ן-1990, והוא מהווה חלק מ**הספרייה הגדולה** בת ארבעה ספרים המיועדת לילדים. הספר מאויר באיוריו של הנריק הכטקופף.

## עלילה
הספר מתאר חווה ובה ארבע חיות:
***פרה** - המספקת ליושבי החווה חלב.
***תרנגולת** - האחראית על הספקת הביצים.
***חמור** - שאחראי על משימות כלליות, בין השאר על הספקת העצים.
***כלב** - השומר על החווה מפני גנבים.

הסיפור מתחיל בנימה פסטורלית ומתאר כי . אך יום אחד אירע מאורע שבשלו הופר השלום.

רוח חזקה נשבה ופתחה את החלון וגלגלה מהשולחן ביצה. הביצה נשברה והרצפה התלכלכה. אולם, איש מיושבי החווה לא הסכים לנקות את הביצה. לטענתם, התרנגולת היא זו שהטילה את הביצה ולפיכך עליה לנקות אותה בעצמה. טענותיה של התרנגולת שלא בה האשמה אלא ברוח לא התקבלו וכולם פסקו כי . התרנגולת כעסה ובלי לומר מילה ניקתה את הרצפה.

למחרת בבוקר, חיכו כולם לביצה של התרנגולת. אולם התרנגולת הטילה רק ביצה אחת אותה אכלה לבדה. למרות בקשותיהם אמרה התרנגולת בתקיפות, . הפרה כעסה ולפיכך שתתה לבדה את חלבה ולא הביאה לאיש. כיוון שראה זאת החמור הודיע כי הוא לא יביא ענפים ויושבי החווה יאלצו לסבול מקור. אחריו מיהר להודיע הכלב שהוא יפסיק לשמור על החווה ויחדל מלהיות שומר נאמן.

כל יושבי החווה היו עצובים והצטערו על הריב שפרץ. בינתיים, נשמעו צעדים המתקרבים לחווה. כולם פחדו והכלב עצר את עצמו מלנבוח, בעוד החמור עוצם עיניו, חושב שבכך הוא מסתיר את פניו. עודם חוששים מגנבים נכנסה אל החווה עזה פזיזה, שכנתם של יושבי החווה שהגיעה כדי להביא להם גבינה מעשי ידיה. בראותה את האווירה העגומה בחווה, ניסתה להתעניין האם הם חולים. בשומעם את דבריה של השכנה החביבה, הצטערו יושבי החווה על המריבה שהפרה את השלווה בחווה והתביישו במעשיהם. הפרה הזדרזה ואמרה כי לא קרה דבר, הם רק אחרו לקום וכולם הבינו שרק אם יעזרו לכל חבר ויוותרו החיים יהיו טובים ומאושרים.

קטגוריה:ספרי מנוחה בקרמן
קטגוריה:ספרי ילדים ונוער בעברית
קטגוריה:ספרי ילדים ונוער חרדיים
קטגוריה:ספרים על בעלי חיים
קטגוריה:פרות בתרבות
קטגוריה:תרנגולים בתרבות
קטגוריה:חמורים בתרבות
קטגוריה:כלבים בתרבות
כפר העצבניה

**כפר העצבניה** הוא סיפור מחורז לילדים, מאת הסופרת מנוחה בקרמן ובאיורה של אלישבע געש שיצא לאור לראשונה ב-1990. הספר הוא חלק מסדרה של ארבעה ספרים מחורזים לילדים, המרכיבים את "הספרייה הגדולה" של הוצאת בקרמן.

## עלילת הסיפור
יעלי היא ילדה קטנה שתמיד מתרגזת על כל דבר. בגלל אופייה הלא נוח אין לה חברות. דודהּ של יעל שמע על אחייניתו הרגזנית והחליט לבוא ולבקר אותה. 

למרבה המבוכה, אף על פי שיעל אוהבת מאוד את הדוד שלה, גם בזמן שהוא ביקר הוא לא שינתה את ההתנהגות הרעה שלה. כיוון שראה זאת הדוד הוא החליט שמוכרחים לעזור ליעלי. יצאו הדוד ויעלי לתחנת האוטובוס שם עלו על אוטובוס המגיע ליעד אחד: כפר העצבניה. כשהגיעו ליעדם נגלה לעיניהם כפר יפה ופורח. אך בשונה ממראו של הכפר, האנשים היו רגזנים ולא סלחנים. 

בשעה שטיילו הדוד ויעל בכפר עצרה לידם מכונית ממנה קפץ איש שהזדהה כראש הכפר ואמר ליעל שהיא מוזמנת לכפר כי היא מתאימה לו. אבל יעל שראתה עד כמה ההתנהגות של האנשים לא יפה, רצתה לברוח מהכפר. כשראש הכפר ניסה לשכנע אותה, הסבירה לו יעל שזהו מקום נורא ולא נעים. ראש הכפר פרץ בצחוק ואמר,  כעת הבינה יעל עד כמה התנהגותה לא נאותה, והבטיחה לדוד שמעתה תשנה את התנהגותה ותפסיק לכעוס.

קטגוריה:ספרי מנוחה בקרמן
קטגוריה:ספרי ילדים ונוער בעברית
קטגוריה:ספרי ילדים ונוער חרדיים
שירות ספינות המכס של ארצות הברית

**שירות ספינות המכס של ארצות הברית** (באנגלית: **United States Revenue Cutter Service**), שנקרא בעת הקמתו "צי המכס" (Revenue-Marine) ונשא שם זה במשך למעלה ממאה שנים, היה כוח שיטור ימי שהופקד על אכיפת המשפט הימי בארצות הברית. היחידה הוקמה ב-1790 על ידי מזכיר האוצר אלכסנדר המילטון, ופעלה כל שנות קיומה תחת מחלקת האוצר. ב-1915 מוזגו שירות ספינות המכס והשירות להצלת חיים בים (United States Life Saving Service) לגוף אחד, שקיבל את השם משמר החופים של ארצות הברית.

## קישורים חיצוניים

קטגוריה:ארצות הברית: היסטוריה צבאית
קטגוריה:משמר החופים של ארצות הברית
קטגוריה:רשויות מכס
She Loves You

**She Loves You** הוא שיר שנכתב על ידי ג'ון לנון ופול מקרטני על בסיס רעיון של מקרטני, ואשר הוקלט בשנת 1963 על ידי להקת הביטלס כסינגל שיצא לשווקים במהלך אותה השנה. השיר זכה להצלחה עצומה בבריטניה כאשר שהה במצעד הסינגלים הבריטי במשך 33 שבועות ברציפות, שישה שבועות מתוכם במקום הראשון. זה היה הסינגל הנמכר ביותר של הביטלס בבריטניה, והסינגל הנמכר ביותר בבריטניה במהלך שנת 1963 בפרט.

בנובמבר 2004, דירג המגזין רולינג סטון את השיר במקום ה-64 ברשימת 500 השירים הגדולים בכל הזמנים.

באוגוסט 2009, BBC Radio 2 ציין כי על פי נתוני חברת המצעדים הרשמית של בריטניה הסינגל הוא הסינגל הנמכר ביותר של הביטלס בבריטניה בכל הזמנים.

זהו אחד מארבעת השירים של הביטלס אשר מעולם לא יצאו בגרסת סטריאו.

## רקע
לנון ומקרטני כתבו את השיר ב-26 ביוני 1963, בעת שהשתתפו בסיבוב הופעות משותף עם רוי אורביסון והלהקה ג'רי והפייסמייקרס בניוקאסל. הרעיון לשיר עלה לראשונה באוטובוס שבה הלהקה נסעה, ובמהלך הלילה הבא לנון ומקרטני סיימו לכתוב את השיר בחדר המלון.

## הצלחה

## מצעדים

## השתתפות
* ג'ון לנון - שירה, גיטרת קצב
* פול מקרטני - שירה, גיטרה בס
* ג'ורג' האריסון - שירה, גיטרה חשמלית
* רינגו סטאר - תופים

## קישורים חיצוניים

* עמוד השיר באתר songfacts.com 

## הערות שוליים

קטגוריה:שירי הביטלס
קטגוריה:שירים באנגלית
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קפיטול רקורדס